b'\n_START_ARTICLE_\nVympel R-73\n_START_SECTION_\nDesenvolupament\n_START_PARAGRAPH_\nL\'R-73 va ser desenvolupat per reempla\xc3\xa7ar l\'anterior m\xc3\xadssil de curt abast Molniya R-60 (AA-8 Aphid) per a l\'\xc3\xbas de combat proper pels avions de combat de la Uni\xc3\xb3 Sovi\xc3\xa8tica. El seu desenvolupament va comen\xc3\xa7ar el 1973, i els primers m\xc3\xadssils van entrar en servei el 1985._NEWLINE_El R-73 \xc3\xa9s un m\xc3\xadssil de guia infraroja amb un cap buscador termosensible, refrigerat criog\xc3\xa8nicament, amb una substancial capacitat "off-boresight": el m\xc3\xb2dul pot "veure" objectius fins a uns 60\xc2\xba de la l\xc3\xadnia central del m\xc3\xadssil. Pot ser enlla\xc3\xa7at a una mira muntada en el buc, permetent als pilots del Su-27 apuntar a objectius mitjan\xc3\xa7ant de la seva vista. L\'abast m\xc3\xadnim d\'intercepci\xc3\xb3 \xc3\xa9s d\'uns 300 metres de dist\xc3\xa0ncia de l\'objectiu, amb un abast aerodin\xc3\xa0mic m\xc3\xa0xim d\'uns 30 quil\xc3\xb2metres de dist\xc3\xa0ncia de l\'objectiu a gran al\xc3\xa7ada._NEWLINE_\xc3\x89s un m\xc3\xadssil altament maniobrable gr\xc3\xa0cies a l\'orientaci\xc3\xb3 de gasos d\'escapament (thrust vectoring), i en molts aspectes \xc3\xa9s considerat superior al AIM-9 Sidewinder nord-americ\xc3\xa0, venut a l\'Iran per armar els F-14 Tomcat. Des de 1994 el R-73 ha estat actualitzat en producci\xc3\xb3 a l\'est\xc3\xa0ndard R-74EM (originalment R-73m), que va entrar en servei el 1997. L\'R-74EM posseeix major abast de combat i un major angle de visi\xc3\xb3 del cercador, aix\xc3\xad com contra-contramesures electr\xc3\xb2niques millorades.\n_START_SECTION_\nUsos\n_START_PARAGRAPH_\nL\'arma \xc3\xa9s emprada pels caces de R\xc3\xbassia MiG-29, MiG-31, Su-25, Su-27, Su-30, la versi\xc3\xb3 naval Su-33 i el nou Su-35, i pot ser transportat per variants modernitzades dels models de MiG-21, MiG-23 i Su-24. Tamb\xc3\xa9 pot ser transportat per helic\xc3\xb2pters d\'atac russos, incloent el Mil Mi-24, el Mil Mi-28, i el Kamov Ka-50.'